《满江红 次王昭仪驿壁韵》
明代·钱肃乐

长信宫中，留不住、一枝春色。何处觅、风台月榭，玉楼金阙。

树底莺声和梦断，帘前燕翅迎风侧。恨红酣、绿醉也年年，今偏歇。

红蜡尽，青蛾灭；隋堤柳，无人识。看胭脂泪落，玉壶凝血。

青冢不生边地草，绿珠拚碎高楼月。愿千秋、留取驿中词，应无缺。

作者简介：钱肃乐（1606－1648），明末官员、抗清英雄。字希声，一字虞孙，号止亭，汉族，浙江鄞县（今宁波市鄞州区）人。崇祯十年进士，历官太仓知州、刑部员外郎，寻以忧归，清兵下杭州，倡议起兵，应者数万人，遣使请鲁王监国，任右佥都御史、进东阁大学士，卒于舟中。有《正气堂集》。